Rakkaus ja seksi -artikkelit

Rakkaus ja seksi

Suomen ensimmäinen seksinukkebordelli aukesi torstaina. Varauskalenteri oli jo täynnä.

Mihin seksinukkebordellia tarvitaan? Video näyttää, millaisia seksinukkebordellin nuket ovat. Video: Anna Jousilahti

Suomen ensimmäinen seksinukkebordelli Unique Dolls aukesi torstaina. Kun bordelli aukesi, oven takana oli jo 12 ihmisen jono asiakkaita, uteliaita tutustujia ja pari henkilöä osoittamassa mieltään.

– He ehkä osoittivat mieltään ja heillä oli kai jonkinlaiset kyltit, paikan isäntänä julkisuudessa esiintynyt Antti Kurhinen kertoo.

Asiakkaita seksinukkebordellissa oli heti ensimmäisenä päivänä koko ajan ja varauksia on paljon koko viikonlopulle.

– Kysyntää on tosi paljon, Kurhinen kertoo.

Suomen ensimmäinen seksinukkebordelli on kiinnostanut jopa ulkomaisia medioita. Venäläinen tv-ryhmä kävi tekemässä bordellista insertin torstaina ja joulukuussa brittiläisen tv-kanavan kuvausryhmä on tulossa tekemään The Sex Business -dokumenttisarjan jaksoa bordellista useammaksi päiväksi.

Seksinukkebordellissa on neljä seksinukkea ja kunkin voi vuokrata tunniksi kerrallaan. Paikalla voi olla siis enintään neljä asiakasta kerrallaan.